ഉപഗ്രഹ വാര്‍ത്താവിനിമയം - വിക്കിപീഡിയ

# ഉപഗ്രഹ വാര്‍ത്താവിനിമയം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കൃത്രിമോപഗ്രഹങ്ങള്‍ ഉപയോഗിച്ച്‌ ആശയവിനിമയം ചെയ്യുന്നതിനെന്തിനും ഉപഗ്രഹവാര്‍ത്താവിനിമയം എന്നു പറയാം, ഇന്ന് ടെലിഫോണ്‍, ടെലിവിഷന്‍, ഉപഗ്രഹറേഡിയോ തുടങ്ങി ചാരപ്രവര്‍ത്തനം വരെ ഉപഗ്രഹങ്ങള്‍ ഉപയോഗിച്ച്‌ സാധ്യമാണ്‌. 36000 കി.മി ഉയരത്തില്‍ ഭൂമിയെ ഭൂമിയുടെ ഭ്രമണത്തിന്റെ വേഗത്തില്‍ തന്നെ ചുറ്റുന്ന ഭൂസ്ഥിര ഉപഗ്രഹങ്ങള്‍ ഉപയോഗിച്ചായിരുന്നു ആശയവിനിമയം ആദ്യമായി തുടങ്ങിയത്‌. അത്തരം ഉപഗ്രഹത്തെ ഭൂമിയുടെ ഒരു പ്രത്യേക ഭാഗത്തു നിന്നു നിരീെക്ഷിക്കുമ്പോള്‍ അത്‌ സ്ഥിരമായി നില്‍ക്കുകയാണെന്ന് തോന്നും. അത്തരം ഉപഗ്രഹങ്ങള്‍ മൂന്നെണ്ണം ഉപയോഗിച്ചാല്‍ ഭൂമിമുഴുവനും ആശയവിനിമയം സാധ്യമാകും. എന്നാല്‍ ഇവയില്‍ നിന്നുള്ള സിഗ്നല്‍ ഭൂമിയിലെത്തുമ്പോഴേക്കും ദൂരക്കൂടുതല്‍ മൂലം ശക്തികുറഞ്ഞു പോകുന്നതുകൊണ്ട്‌, അവയെ സ്വീകരിക്കുവാന്‍ ഡിഷ്‌ ആന്റിനകള്‍ വേണ്ടി വരുന്നു. അത്‌ ഏറെ ബുദ്ധിമുട്ടുള്ളതാണ്‌. അത്രയും മെച്ചപ്പെട്ട മറ്റൊരു സംവിധാനം വികസിപ്പിക്കാന്‍ സാധിക്കാത്തതു മൂലം ഇന്നും ഏറ്റവും കൂടുതല്‍ ഉപയോഗിക്കുന്നത്‌ ഭൂസ്ഥിര ഉപഗ്രഹങ്ങള്‍ മൂലമുള്ള ആശയവിനിമയം ആണ്‌.

എങ്കിലും നിത്യോപയോഗത്തില്‍ അവ അസാദ്ധ്യമാണ്‌. താഴ്ന്ന ഭ്രമണപഥത്തിലുള്ള ഉപഗ്രഹങ്ങള്‍ അതിനാണ്‌ ഉപയോഗിക്കുന്നത്‌. കീശയില്‍ സൂക്ഷിക്കാവുന്ന ചെറു ഉപകരണങ്ങള്‍ കൊണ്ട്‌ അവയുമായി ആശയ വിനിമയം സാദ്ധ്യമാണ്‌. ഇറിഡിയം എന്ന കമ്പനി ആണ്‌ അത്‌ ആദ്യമാവിഷ്കരിച്ചത്‌. ഭൂമിയില്‍ നിന്ന് 700-ഓളം കി. മി ഉയരത്തില്‍ ചുറ്റുന്ന ഉപഗ്രഹങ്ങളാണ്‌ അതിനുപയോഗിക്കുന്നത്‌. ഇറിഡിയം ഉപഗ്രഹങ്ങള്‍ എന്നറിയപ്പെടുന്ന അവ ഒരിടത്തും സ്ഥിരമായി നില്‍ക്കുന്നില്ല അവ അതിവേഗം നൂറു മിനിറ്റുകൊണ്ട്‌ ഭൂമിയെ ചുറ്റിക്കൊണ്ടിരിക്കും, അതുകൊണ്ട്‌ ഒരു സ്ഥലവുമായുള്ള സ്ഥിരമായ ആശയവിനിമയത്തിന്‌ നിരവധി ഉപഗ്രഹങ്ങള്‍ വേണമെന്നു വന്നു. ഇറിഡിയം അതിനായി 66 ഉപഗ്രഹങ്ങളാണ്‌ വിക്ഷേപിച്ചിരിക്കുന്നത്‌. ഭൂമിയുടെ ഏതു ഭാഗത്തുനിന്നും ഏതെങ്കിലും ഒരു ഉപഗ്രഹവുമായി ബന്ധപ്പെടാന്‍ സാധിക്കും. ഉയര്‍ന്ന സാങ്കേതികവിദ്യമൂലം അവക്ക്‌ ഉയര്‍ന്ന ചിലവാണ്‌, ഇന്ന് ഇന്ത്യയില്‍ ഒരു ഇറിഡിയം ഫോണ്‍ വേണമെങ്കില്‍ അതിന്‌ ഒരു ലക്ഷം രൂപയോളം ചിലവാകും.

അമേരിക്കയും ജപ്പാനും സഹകരിച്ച്‌ ICO ഇന്റര്‍മീഡിയറ്റ്‌ സര്‍ക്കുലര്‍ ഭ്രമണപഥ ഉപഗ്രഹങ്ങള്‍ വിക്ഷേപിക്കുന്നുണ്ട്‌. അവക്ക്‌ 66 ഉപഗ്രഹങ്ങള്‍ക്ക്‌ പകരം 10 ഉപഗ്രഹങ്ങള്‍ മതിയാകും, ഭ്രമണപഥത്തിന്റെ ഉയരം 600 മുതല്‍ 700 കി.മി വരെ ആണ്‌. അഞ്ച്‌ ഉപഗ്രഹങ്ങള്‍ ഭൂമധ്യരേഖയിലൂടെയും, അഞ്ചെണ്ണം ധ്രുവങ്ങള്‍ വഴിയുമാണ്‌ ഭ്രമണം ചെയ്യുന്നത്‌, മൂന്നോ നാലോ മണിക്കൂറുകള്‍ കൊണ്ടാണ്‌ അവ ഒരു ഭ്രമണം പൂര്‍ത്തിയാക്കുന്നത്‌. അവ പൂര്‍ണ്ണമായും പ്രയോഗത്തില്‍ വന്നു കഴിയുമ്പോള്‍ ഏറെ പ്രയോജനപ്രദമാകുമെന്ന് വിശ്വസിക്കാം.

Retrieved from "http://ml.wikipedia.org../../../%E0%B4%89/%E0%B4%AA/%E0%B4%97/%E0%B4%89%E0%B4%AA%E0%B4%97%E0%B5%8D%E0%B4%B0%E0%B4%B9_%E0%B4%B5%E0%B4%BE%E0%B4%B0%E0%B5%8D%E2%80%8D%E0%B4%A4%E0%B5%8D%E0%B4%A4%E0%B4%BE%E0%B4%B5%E0%B4%BF%E0%B4%A8%E0%B4%BF%E0%B4%AE%E0%B4%AF%E0%B4%82.html"

സൂചികകള്‍: ഉള്ളടക്കം | ജ്യോതിശാസ്ത്രം | വിവരസാങ്കേതികവിദ്യ

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English
- Deutsch
- Ελληνικά
- Español
- Esperanto
- Français
- Bahasa Indonesia
- עברית
- Magyar
- Nederlands
- 日本語
- ‪Norsk (bokmål)‬
- Polski
- Português
- Русский
- Suomi
- Svenska
- Українська
- 中文